b'\n_START_ARTICLE_\nRahela (ljubezenski roman)\n_START_SECTION_\nVsebina\n_START_PARAGRAPH_\nRoman se za\xc4\x8dne s smrtjo glavnega junaka Sama. Potem sledi \xc4\x8dasovni poseg v preteklost, v \xc4\x8das nekaj mesecev pred nesre\xc4\x8do. Po dvajsetih letih na videz sre\xc4\x8dnega zakona brez otrok Samo ugotovi, da ga \xc5\xbeena Ema vara. Resnica ga osvobodi eroti\xc4\x8dne navezanosti na Emo. Iz ma\xc5\xa1\xc4\x8devanja spi z Emino najbolj\xc5\xa1o prijateljico in se spogleduje s sodelavko in natakarico. Z novo alfo se ve\xc4\x8dkrat popelje po okoli\xc5\xa1kih krajih in popiva z doma\xc4\x8dini. Vse mo\xc4\x8dneje \xc4\x8duti, da \xc5\xbeenska, ki jo \xc4\x8daka \xc5\xbee vse \xc5\xbeivljenje, resni\xc4\x8dno obstaja. Na enem od izletov na morje jo neko jutro tudi zagleda. Te\xc4\x8de za njo, a jo izgubi. Ve\xc4\x8dkrat se vrne na mesto, kjer jo je videl, a se ona nikoli ne vrne. Doma Ema poka\xc5\xbee, da ji ni vseeno, a Samo misli le na skrivnostno \xc5\xbeensko. Nekega \xc4\x8detrtka jo spet ugleda in dogovorita se za sre\xc4\x8danje. V no\xc4\x8di pred zmenkom z neznanko Rahelo mu \xc5\xbeena pove, da je nose\xc4\x8da. A to ni\xc4\x8desar ve\xc4\x8d ne spremeni. Pono\xc4\x8di se odpelje proti morju in umre v prometni nesre\xc4\x8di. Za\xc4\x8detek in konec romana sta torej povezana, njun skupni imenovalec pa je smrt.'